Gransherad

Gransherad er en bygd i Notodden kommune i Telemark, ca. 3 mil fra kommunesenteret Notodden by, og ca. 1 mil fra kommunesenteret Sauland i Hjartdal. 

Bygda har ca. 750 innbyggere, og har barne- og ungdomsskole med ca. 100 elever, barnehage, nærbutikk, «gjestehjem», bensinstasjon, sagbruk og to laftebedrifter. Det finnes også et ombygd høvleri som benyttes til konserter og andre kulturformål.

 Historie 
Gransherad var fram til 1860 et sogn i Hjartdal kommune, deretter ble sognet til en egen kommune. Dette varte frem til 1964 da kommunen ble slått sammen med Notodden, Heddal og nedre del av Hovin til dagens Notodden kommune.Historisk oversikt over endringer i kommune- og fylkesinndelingen; ssb.no

 Kultur og musikk
Komponisten Klaus Egge ble født i Gransherad. Fløytist og vokalist i Trang fødsel, Jørund Fluge Samuelsen, vokste også opp her.

 Referanser 

Kategori:Tidligere kommuner i Telemark
Kategori:Bosetninger i Notodden
Kategori:Norske kommuner etablert i 1860
Kategori:Kommuner opphørt i 1964